**วินโดวส์ 7** (อังกฤษ: Windows 7 *วินโดวส์เซเวน*, *วินโดวส์เจ็ด*) เป็นซอฟต์แวร์ของระบบปฏิบัติการของไมโครซอฟท์ในสายวินโดวส์ สำหรับใช้งานในเครื่องคอมพิวเตอร์ส่วนบุคคลและมีเดียเซนเตอร์โดยวันออกจำหน่ายจริงยังไม่ได้ระบุไว้โดยจะขึ้นอยู่กับคุณสมบัติของซอฟต์แวร์ไมโครซอฟท์ได้มีการประกาศเปิดตัววินโดวส์ 7 ในช่วงปี พ.ศ. 2550 ว่าการพัฒนาวินโดวส์ตัวนี้จะใช้เวลาสามปีให้หลังจากการวางจำหน่ายวินโดวส์ วิสตา

คุณสมบัติใหม่ของวินโดวส์ตัวนี้จะมีจุดเด่นในส่วนของ รองรับระบบมัลติทัช มีการออกแบบวินโดวส์เชลล์ใหม่ และระบบเน็ตเวิร์กแบบใหม่ภายใต้ชื่อโฮมกรุ๊ป (HomeGroup)  ในขณะที่คุณสมบัติหลายส่วนในวินโดวส์รุ่นก่อนหน้าจะถูกนำออกไปได้แก่ วินโดวส์มูฟวีเมเกอร์ และ วินโดวส์โฟโตแกลเลอรี

รุ่นทดสอบล่าสุดคือรุ่น 6.1.7100 (Windows 7 RC) ออกให้ทดสอบเมื่อ 30 เมษายน 2552 โดยในช่วงเวลาเดียวกันได้มีการแจ้งว่าผู้ที่ดาวน์โหลดไฟล์จากแหล่งอื่นนอกเหนือจากทางเว็บไมโครซอฟท์ มีโอกาสที่ผู้ให้บริการดาวน์โหลดสอดแทรกมัลแวร์หรือโทรจันมากับไฟล์ด้วย

ในประเทศไทย ไมโครซอฟท์ได้จัดงานเปิดตัววินโดวส์ 7 ระหว่างวันที่ 31 ตุลาคม - 1 พฤศจิกายน พ.ศ. 2552 ณ แฟชันฮอลล์ ศูนย์การค้าสยามพารากอน

มีผู้ใช้ Windows 7 หลายคนให้การขนานนาม Windows 7 ว่า "Windows 7 คือ Windows Vista ที่ทำสำเร็จ"

ประวัติการพัฒนา
---------------

เดิมวินโดวส์รุ่นหนึ่งที่ใช้ชื่อรหัสว่า "แบล็คคอมบ์" ได้ถูกวางแผนว่า จะเป็นวินโดวส์รุ่นถัดจากวินโดวส์เอกซ์พีและวินโดวส์เซิร์ฟเวอร์ 2003 ในปี พ.ศ. 2543 โดยคุณลักษณะต่าง ๆ ที่ถูกวางแผนจะให้มีในแบล็คคอมบ์นั้นมีอยู่มาก แต่ทว่าระหว่างนั้น ไมโครซอฟท์ได้ประกาศเริ่มการพัฒนาวินโดวส์รุ่นหนึ่งที่มีชื่อว่า "ลองฮอร์น" (Longhorn) ในปี พ.ศ. 2546 ทำให้การพัฒนาแบล็คคอมบ์ต้องหยุดไปชั่วคราว ในกลางปี พ.ศ. 2546 ลองฮอร์นได้รวมคุณลักษณะต่าง ๆ ซึ่งจะพัฒนาในแบล็คคอมบ์ด้วย แต่หลังจากที่ได้มีการพบข่าวว่า มีไวรัสคอมพิวเตอร์ในลักษณะของเวิร์มสามตัว ได้แก่ บลาสเตอร์ นาชี และโซบิก มีการโจมตีคอมพิวเตอร์ในหน่วยงานธุรกิจที่ใช้ระบบปฏิบัติการวินโดวส์เอกซ์พีและวินโดวส์เซิร์ฟเวอร์ 2003 บ่อยมาก ในช่วงเดือนสิงหาคม พ.ศ. 2546 ทำให้ไมโครซอฟท์ต้องเปลี่ยนแผนการพัฒนาใหม่ โดยหยุดพักการพัฒนาลองฮอร์นไว้ก่อน แล้วมาพัฒนาเซอร์วิสแพ็คสำหรับวินโดวส์เอกซ์พีและวินโดวส์เซิร์ฟเวอร์ 2003 ก่อน ทำให้การพัฒนาของวินโดวส์ลองฮอร์น ซึ่งภายหลังถูกเปลี่ยนชื่อมาเป็น วินโดวส์วิสตานั้น ล่าช้าลง จนไมโครซอฟท์ตัดสินใจล้มเลิกการพัฒนาลองฮอร์นแบบเก่า และเริ่มการพัฒนาแบบใหม่แทน เมื่อเดือนสิงหาคม พ.ศ. 2547 คุณลักษณะจำนวนมากถูกตัดออกไปจากวินโดวส์ลองฮอร์น จากนั้น แบล็คคอมบ์ก็ถูกเปลี่ยนชื่อเป็น **เวียนนา** ในต้นปี พ.ศ. 2549

ในเดือนตุลาคม พ.ศ. 2551 ไมโครซอฟท์ได้ประกาศว่า จะใช้ชื่อวินโดวส์รุ่นใหม่นี้ว่า **วินโดวส์ 7** แต่การใช้ชื่อ "วินโดวส์ 7" นั้นก็ทำให้บางคนสับสนเช่นกัน เนื่องจากวินโดวส์ 7 มีหมายเลขรุ่นเป็น 6.1 ซึ่งคล้ายกับหมายเลขรุ่นของวิสตามาก (6.0) และเพิ่มความเข้ากันได้กับโปรแกรมต่าง ๆ ที่ตรวจสอบเพียงหมายเลขรุ่นหลักเท่านั้น คล้ายกับวินโดวส์ 2000 และวินโดวส์เอกซ์พีที่ใช้หมายเลขรุ่นหลัก 5.x เหมือนกัน

ความสามารถใหม่ในวินโดวส์ 7
--------------------------

วินโดวส์ 7 ได้เพิ่มความสามารถใหม่ ๆ มากมาย ไม่ว่าจะเป็นการแบ่งหน้าต่าง (Aero Snap) การแอบดูหน้าเดสก์ท็อป (Aero Peek) ฯลฯ หรือการปรับปรุงความสามารถจากรุ่นก่อนหน้า เช่นการปรับระดับการแจ้งเตือนของ User Account Control (UAC) ซึ่งแต่เดิมในวินโดวส์วิสตาจะไม่สามารถปรับระดับได้ การปรับปรุงระบบให้ระบบมีความเสถียรมากขึ้น ฯลฯ

การสิ้นสุดการสนับสนุน
---------------------

ไมโครซอฟท์ได้หยุดการสนับสนุนวินโดวส์ 7 ตั้งแต่วันที่ 14 มกราคม 2020 ซึ่งจะทำให้วินโดวส์ 7 ไม่ได้รับความช่วยเหลือด้านเทคนิคและการอัปเดตซอฟต์แวร์จาก Windows Update ที่ช่วยปกป้องได้อีกต่อไป และผู้พัฒนาด้านอื่น ๆ จะเริ่มทยอยหยุดการพัฒนาซอฟต์แวร์ให้กับวินโดวส์ 7

อ้างอิง
-------

1. ↑  "Windows 7 and Windows Server 2008 R2 Officially RTM At Build Version 6.1.7600.16385". คลังข้อมูลเก่าเก็บจากแหล่งเดิมเมื่อ 2013-06-26. สืบค้นเมื่อ 2009-07-23.
2. ↑
3. 1 2  Foley, Mary J (20 July 2007). "Windows Seven: Think 2010". ZDNet. คลังข้อมูลเก่าเก็บจากแหล่งเดิมเมื่อ 2007-08-24. สืบค้นเมื่อ 2007-09-19.
4. ↑  LeBlanc, Brandon (28 October 2008). "How Libraries & HomeGroup Work Together in Windows 7". *Windows Team Blog*. Microsoft. สืบค้นเมื่อ 2008-11-11.
5. ↑  
LeBlance, Brandon (28 October 2008). "The Complete Windows Experience – Windows 7 + Windows Live". *Windows Team Blog*. Microsoft. สืบค้นเมื่อ 2008-11-11.
6. ↑  Leaked copies of Windows 7 RC contain Trojan เก็บถาวร 2009-05-07 ที่ เวย์แบ็กแมชชีน คอมพิวเตอร์เวิลด์
7. ↑  ไมโครซอฟท์นับถอยหลังสู่การเปิดตัววินโดวส์ 7 ในประเทศไทย 31 ตุลาคมนี้  เก็บถาวร 2010-01-01 ที่ เวย์แบ็กแมชชีน
8. ↑  Lettice, John (October 24, 2001). "Gates confirms Windows Longhorn for 2003". The Register. สืบค้นเมื่อ March 5, 2008.
9. ↑  Bill Goodwin (August 15, 2003). "Businesses are left reeling after a triple strike by Blaster, Nachi and the Sobig virus". *Computer Weekly*. TechTarget. สืบค้นเมื่อ March 20, 2016.
10. ↑  Todd Bishop (August 28, 2004). "Microsoft cuts key Longhorn feature". *Seattle Post-Intelligencer*. Hearst Corporation. สืบค้นเมื่อ March 25, 2009.
11. ↑  Thurrott, Paul (February 14, 2007). "Windows "7" FAQ". *SuperSite for Windows*. Penton Media. สืบค้นเมื่อ January 5, 2008.
12. ↑  Fried, Ina (October 13, 2008). "Microsoft makes Windows 7 name final". *CNET*. CBS Interactive. สืบค้นเมื่อ October 13, 2008.
13. ↑  "For Microsoft's Windows, 7th time's a charm". *CBC News*. October 2008. สืบค้นเมื่อ October 27, 2008.
14. ↑  Alex Castle (October 15, 2008). "Microsoft Justifies Its Windows 7 Naming Decision". Maximum PC. สืบค้นเมื่อ November 18, 2009.
15. ↑  Andrew. "Why Call it Windows 7?". worldstart.com. คลังข้อมูลเก่าเก็บจากแหล่งเดิมเมื่อ 2009-10-18. สืบค้นเมื่อ November 20, 2009.

แหล่งข้อมูลอื่น
---------------

* เว็บไซต์วินโดวส์ 7 อย่างเป็นทางการ
* รายละเอียดวินโดวส์วิศวกรรม
* บล็อกวินโดวส์ 7 สำหรับนักพัฒนา
* ดาวน์โหลดตัวทดสอบวินโดวส์ 7

| * ด
* ค
* ก
ตระกูลไมโครซอฟท์ วินโดวส์ |
| --- |
| ทั่วไป | 
* รุ่นต่าง ๆ
* ประวัติ

 |
| ดั้งเดิม | 

|  |  |
| --- | --- |
| ดอส | 
* 1.0
* 1.0x
* 2.0
* 2.1x
* 3.0
* 3.1x

 |
| วินโดวส์ 9x | 
* 95
* 98
* มี

 |

 |
| วินโดวส์เอ็นที | 

|  |  |
| --- | --- |
| ไคลเอนต์/เซิร์ฟเวอร์ | 
* เอ็นที 3.1
* เอ็นที 3.5
* เอ็นที 3.51
* เอ็นที 4.0
* เอ็นที 5.0
* เอ็นที 6.0
* เอ็นที 6.1
* 2000

 |
| ไคลเอนต์ | 
* เอกซ์พี
* วิสตา
* 7
* 8
* 8.1
* 10
* 11

 |
| เซิร์ฟเวอร์ | 
* 2003
* โฮม
* 2008
	+ 2008 R2
	+ เอชพีซี 2008
* 2012
	+ 2012 R2
* 2016
* 2019
* MultiPoint Server
* Server Essentials

 |

 |
| วินโดวส์ซีอี | 
* ซีอี 3.0
* ซีอี 5.0
	+ โมบาย
* ซีอี 6.0
	+ โฟน 7

 |
| วินโดวส์โฟน | 
* โฟน 7
* โฟน 8
* โฟน 8.1
* วินโดวส์ 10 Mobile
* วินโดวส์ 10X

 |
| อื่น ๆ | 

|  |  |
| --- | --- |
| ถูกยกเลิก | 
* ไคโร
* แนชวิลล์
* เนปจูน
* โอดิสซีย์

 |
| ที่เกี่ยวข้อง | 
* Preinstallation Environment
* Embedded
* โอเอส/2
* จอฟ้ามรณะ
* รีไซเคิลบิน (วินโดวส์)
* อาการค้าง
* วินโดวส์แทสก์แมนิเจอร์
* วินโดวส์แอโร
* แคลคูเลเตอร์ (วินโดวส์)
* ซิสเต็มริสตอร์
* วินโดวส์ดีเฟนเดอร์
* ทาสก์บาร์
* โน้ตแพด
* วินโดวส์มีเดียเพลเยอร์
* แฟ้มพิเศษ

 |

 |